﻿

На основу члана 123. тачка 3. Устава Републике Србије, а у вези са чланом 3. став 1. тачка 1) Закона о пољопривреди и руралном развоју („Службени гласник РС”, бр. 41/09, 10/13 – др. закон, 101/16, 67/21 – др. закон и 114/21) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**o допуни Уредбе о утврђивању Програма финансијске подршке пољопривредним произвођачима сунцокрета рода 2022. Године**

**(Објављено у „Службеном гласнику РС“, број 6/2024 од 26.01.2024. године)**

Члан 1.

У Уредби о утврђивању Програма финансијске подршке пољопривредним произвођачима сунцокрета рода 2022. године („Службени гласник РСˮ, бр. 94/22, 123/22, 126/22, 139/22, 141/22, 2/23, 21/23, 42/23, 78/23, 89/23, 104/23 и 116/23), у Програму финансијске подршке пољопривредним произвођачима сунцокрета рода 2022. године, у глави I. ПРЕДМЕТ И ФИНАНСИЈСКИ ОКВИР, после става 4. додаје се став 5. који гласи:

„Средства за спровођење ове уредбе обезбеђена су и Законом о буџету Републике Србије за 2024. годину („Службени гласник РС”, број 92/23), у оквиру Раздела 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0007 – Правила и мере уређења тржишта, Економска класификација 451 – Субвенције јавним нефинансијским предузећима и организацијама у износу од 115.000.000 динара, а распоређују се и користе за реализацију Програма.ˮ.

Члан 2.

Ова уредба ступа на снагу наредног дана од дана објављивања у ,,Службеном гласнику Републике Србије”.

05 број 110-580/2024

У Београду, 25. јануара 2024. године

**Влада**

Председник,

**Ана Брнабић,** с.р.